Inmarsat

Inmarsat plc er et britisk kommunikasjonsselskap med hovedkvarter i London. Det leverer telefoni- og datatjenester via mobile terminaler som kommuniserer med bakkestasjoner gjennom elleve geostasjonære kommunikasjonssatellitter. Inmarsats hjemmeside

Selskapet har sin bakgrunn i International Maritime Satellite Organization, en internasjonal ideell organisasjon grunnlagt i 1979. Denne organisasjonen ble i 1999 delt i to, med den kommersielle virksomheten lagt til Imarsat plc og den ideelle virksomheten lagt til den mellomstatlige organisasjonen International Mobile Satellite OrganizationJonathan Higgins page 207.

Den 8. november 2021 ble det kunngjort en avtale mellom Inmarsats eiere og det amerikanske kommunikasjonsselskapet Viasat, der Viasat skulle kjøpe Inmarsat. Oppkjøpet ble fullført i mai 2023.

 Historie 
Inmarsat ble stiftet i 1979 som en ideell internasjonal organisasjon som sprang ut av International Maritime Organization (IMO) under FNJonathan Higgins, "Satellite Newsgathering", Focal Press, 2007, page 204 ISBN 978-0-240-51973-9. Hovedformålet var å etablere pålitelige kommunikasjonstjenester til skipsfarten på global basis for å øke sikkerheten til sjøs. Inmarsat har siden utvidet sine tjenester til også å dekke luftfart og landbaserte anvendelser Jonathan Higgins page 205. I 2005 ble firmaet omgjort til aksjeselskap og satt i handel på London Stock Exchange.

 Oppgaver og produkter 
Inmarsats opprinnelige utgangspunkt i IMO er stadig synlig i forbindelse med den rollen selskapet har i internasjonale sjøsikkerhetsavtaler. Det er bl.a. krav til mange fartøyer at de skal ha bestemte typer Inmarsatutstyr om bord til nød- og sikkerhetskommunikasjon, og Inmarsats infrastruktur spiller en fremtredende rolle ved håndtering av nødssituasjoner. Disse kravene og operasjonelle prinsipper er fastlagt i GMDSS-systemet som ble vedtatt i 1988 ved IMO-konvensjonen SOLAS (Safety Of Life At Sea).

Utover dette tilbys det nå også kommunikasjonsformer som tale, telex, telefaks, ISDN og datakommunikasjon ved mange forskjellige hastigheter. Det seneste skudd på stammen er etableringen av en ny BGAN-service som fullt utbygd kommer til å gi global bredbåndskommunikasjon.

Inmarsats satellitter er geostasjonære og befinner seg derfor alle omtrent over ekvator. Deres dekning går til omkring 78°N og 78°S; polarområdene har ikke dekning da de ikke kan nås fra en geostasjonær posisjon.

Inmarsatproduktene deles normalt inn i tre segmenter som stiller forskjellige krav både til terminalene og til nettet:
 Landmobilt utstyr, som oftest har antenner som skal stilles på jorden og peiles mot den satellitten man ønsker å bruke. Der finnes også varianter som er optimerte til å bruke på kjøretøy i bevegelse.
 Maritimt utstyr, som ut over krav om vanntetthet og lignende, også normalt krever antennesystemer som automatisk kan spore satellitten under skipets bevegelser i vannet. Inmarsat-C er en unntagelse ettersom det ikke bruker retningsbestemte antenner.
 Aeronautisk utstyr, som er tilpasset luftfartens store sikkerhetskrav og som er beregnet til å virke ved høye hastigheter der dopplereffekten spiller inn på signaltransmisjonen.

 Systemer 
Inmarsat har opprettet forskjellige systemer med ulike egenskaper  :

 Inmarsat-Aero: Gir tale, fax og dataforbindelser til fly (aeronautisk bruk). Det finnes noen undergrupper som bruker forskjellige antennestørrelser og som gir forskjellige datarater. Ut over denne tjenesten finnes det også aeronautiske varianter av Inmarsat-C og mini-M/M4.

 Inmarsat-B: Gir tale, telex og fax/data opp til 9,6 kbit/s. Det er også mulighet for høyhastighetsdata på 56, 64 eller 128 kbit/s.

 Inmarsat-C: Dette er et lavhastighetssystem som tilbyr forskjellige typer datatransmisjon med opp til 600 bit/s. Den lave datahastigheten muliggjør et kompakt system og antenne som ikke behøver å peke mot satellitten. Inmarsat-C systemet brukes til e-mail, telex, posisjonsrapportering og lignenede. Dessuten er systemet en vesentlig del av GMDSS.

 Inmarsat-M: Et landmobilt system som tilbyr 4,8 kbit/s tale samt 2,4 kbit/s fax/data.

 Inmarsat-Mini-M: Tilbyr 4,8 kbit/s tale samt 2,4 kbit/s fax/data slik som Inmarsat-M, men er mindre og har ikke global dekning. 

 Inmarsat-M4: Tilbyr de samme tjenestene som M og mini-M, men med tilføyelse av ISDN-lignende dataoppkoblinger på 64 kbit/s og IP pakkekoblet data (Mobile Packet Data Service MPDS). Dette systemet kalles også GAN (Global Area Network).

 Inmarsat-Fleet: Dette er en familie av maritime systemer som består av Fleet77, 55 og 33. Tallet for hvert system er avledet av antennens diameter i centimeter. De tilbyr stort sett de samme tjenestene som M4. De tre forskjellige varianter har forskjellige muligheter i forskjellige dekningsområder med Fleet77 som den kraftigste som tilbyr 128kbit/s ISDN.

 Inmarsat-D/D+: Inmarsats bud på en personsøker. Den har en ganske lav bitrate og var opprinnelig bare til enveiskommunikasjon (til mobilen). Senere versjoner (D+) tilbyr toveiskommunikasjon.

 Inmarsat-BGAN: BGAN er en forkortelse for Broadband Global Area Network og er det nyeste systemet, introdusert med oppskyting av Inmarsats I-4 satellitter. Systemet tilbyr en varierende rekke tjenester med tale (ned til 4,8 kbit/s) og IP-trafikk (opp til 432 kbit/s).

Nedlagte systemer
 Inmarsat-RBGAN: RBGAN (Regional BGAN) er forgjengeren til BGAN og tilbyr IP-trafikk opp til 144 kbit/s til områder i Europa, Asia, Afrika og Australia. Nedlagt i 2008.

 Inmarsat-A: Mulighet til tale, telex og datakommunikasjon opp til 56 eller 64 kbit/s. Dette systemet var analogt og ble nedlagt i 2007.

 Inmarsat-E: Et maritimt nødsystem som er avviklet.

 Satellitter 
I begynnelsen ble det leid kapasitet til Inmarsats kommunikasjonstrafikk på andres satellitter, men fra tidlig i 1990-årene begynte oppskytningen av egne satellitter. 

 Inmarsat I-2 
Dette er en gruppe på fire satellitter. De brukes i dag som til utleiekapasitet og som reserve. Hver satellitt veier 690 kg (uten brennstoff) og har en sendeeffekt på 1200W
 Inmarsat I-2 F1: Oppsendt 10. november 1990 fra Cape Canaveral. Plassert over Stillehavet (omkring 140°E).
 Inmarsat I-2 F2: Oppsendt 8. mars 1991 fra Cape Canaveral. Plassert over Stillehavet (omkring 100°W).
 Inmarsat I-2 F3: Oppsendt 3. august 1991 fra Centre spatial guyanais. Plassert over Stillehavet (omkring 140°W)
 Inmarsat I-2 F4: Oppsendt 15. april 1992 fra Centre spatial guyanais. Plassert over Indiahavet (omkring 110°E).

 Inmarsat I-3 
Denne gruppe på fem satellitter har ut over global basisdekning også mulighet til å etablere et mer fleksibelt dekningsbilde hvor områder med mye trafikk kan få økt kapasitet (såkalte spot-beams). De overfører også hjelpesignaler til GPS-systemet. En stor del av I-3-satellittenes funksjoner er i ferd med å bli overflyttet til de nye I-4. Hver satellitt veier 2068 kg (unntatt F2 som har et annerledes fremdriftssystem) og har en sendeeffekt på 2800W.
 Inmarsat I-3 F1: Oppsendt 3. april 1996 fra Cape Canaveral. Plassert over Indiahavet (omkring 63°E)
 Inmarsat I-3 F2: Oppsendt 6. oktober 1996 fra Bajkonur kosmodrom. Plassert over Atlanterhavet (omkring 15°E)
 Inmarsat I-3 F3: Oppsendt 18. desember 1996 fra Cape Canaveral. Plassert over Stillehavet (omkring 179°E)
 Inmarsat I-3 F4: Oppsendt 3. juni 1997 fra Centre spatial guyanais. Plassert over Indiahavet (omkring 110°W)
 Inmarsat I-3 F5: Oppsendt 4. februar 1998 fra Centre spatial guyanais. Plassert over Afrika (omkring 24°E)

 Inmarsat I-4 
Disse satellitter er seneste generasjon og de hittil største, kraftigste og mest avanserte av Inmarsats satellitter. De kan omstilles til mange forskjellige dekningsmønstre og har hver en transmissjonskapasitet som overstiger alle I-3-satellittene til sammen. De skal åpne mulighet for global bredbåndskommunikasjon når de er fullt i drift. De veier hver omkring 5900 kg.
 Inmarsat I-4 F1: Oppsendt 11. mars 2005 fra Cape Canaveral. Plassert over Indiahavet (omkring 63°E) 
 Inmarsat I-4 F2: Oppsendt 8. november 2005 fra havplattform i Stillehavet. Plassert over Atlanterhavet (omkring 53°W)
 Inmarsat I-4 F3: Oppsendt 19. august 2008 fra Bajkonur kosmodrom i Kasakhstan.

 Referanser 

Eksterne lenker

 International Mobile Satellite Organization

Kategori:Navigasjon
Kategori:Britiske selskaper
Kategori:Selskaper etablert i 1979
Kategori:Telekommunikasjon
Kategori:1979 i Storbritannia